Danutė Marčiulionienė

Elena Danutė Petronytė-Marčiulionienė (g. 1938 m. gegužės 21 d. Kaune) – Lietuvos biologė ekologė, habilituota biomedicinos mokslų daktarė, radioekologinių tyrimų pradininkė Lietuvoje.

 Biografija 
1947–1955 m. mokėsi Vilniaus 7-ojoje vidurinėje mokykloje. 1955–1960 m. studijavo Vilniaus universiteto Gamtos mokslų fakultete, įgijo biologės, biologijos ir chemijos mokytojos specialybę. 1960–1962 m. Arvydų žuvininkystės ūkio inžinierė žuvininkė. 1963–1964 m. Tiekimo ir realizavimo valdybos inžinierė. 1967–1970 m. LSSR MA Fizikos ir matematikos instituto jaunesnioji mokslo darbuotoja, nuo 1970 m. Botanikos instituto mokslo darbuotoja, nuo 1990 m. Radioekologijos laboratorijos vadovė. 1994 m. habilituota biomedicinos mokslų daktarė.http://www.mokslas.mii.lt/mokslas/SRITYS/duom00.php?pav=M&sritis=B  1996–2004 m. Vilniaus universiteto Gamtos mokslų fakulteto dėstytoja.Kas yra kas. Lietuvos moterys. – Kaunas: Neolitas, 2007. – 289–290 p.

 Mokslinė veikla 
Svarbiausių mokslinių tyrimų sritis – radioekologija ir ekotoksikologija, radionuklidų kaupimasis, migracija ir pasiskirstymas vandenyje, vandens augaluose ir jų ląstelėse, kai kurių vandens gyvūnų organizme. Atliko Kuršių marių, Lietuvos VRE vandens saugyklos ir Drūkšių ežero radioekologinius tyrimus. Ištyrė radionuklidų akumuliacijos vandens augaluose ir jų ląstelėse procesus bei įvairių faktorių poveikį jiems, radionuklidų pasiskirstymo ir jų migracijos ypatumus, radioekologinę ir ekotoksikologinę Drūkšių ežero situaciją. Paskelbė daugiau kaip 200 mokslinių straipsnių. Trijų išradimų autorė.

 Bibliografija 
 Šiluminė energetika ir aplinka, t. 2, 1981 m.; t. 6, 1987 m.; t. 10, 1992 m.
 Drūkšių ežero – Ignalinos AE aušintuvo radiochemoekologinė situacija (su kitais, rusų k.), 1992 m.

 Įvertinimas 
 2007 m. Lietuvos mokslo premija (su kitais) Paskelbti Lietuvos mokslo premijos laureatai, 2008-02-15

 Šaltiniai 

Kategorija:Lietuvos mokslo premijos laureatai
Kategorija:Lietuvos biologai
Kategorija:Lietuvos ekologai
Kategorija:Lietuvos išradėjai
Kategorija:Lietuvos pedagogai